SUID-AFRIKAANSE RADIOLIGA 
SARLNUUS SONDAG 380 JANUARIE 2005 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid- Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar sowel as per Echolink vanaf ZS6FCS. 


STIL SLEUTEL Die Durban Amateurradioklub maak met leedwese die afsterwe 
van Andrew Lynn Brown, ZS5BH, op 24 Desember 2004 in die ouderdom van 
85 jaar bekend. Andrew is in Oos London gebore en het tydens sy skooljare in 
radio begin belangstel. Hy was gesteun deur die Riefenbergs wat `n radiowinkel 
in die stad besit het. Hy het sy Morsetoets geslaag en het daarna by die Suid- 
Afrikaanse Lugmag aangesluit waar hy aan 40 Eskader toegewys is vir radiokom- 
munikasie. Na WO 2 is hy na die Universiteit van Kaapstad waar hy vir mediese 
dokter studeer het en ook as £S2CO vanuit koshuise bedrywig was. Hy het in 
1951 gegradueer en in 1959 na Durban verhuis. Hy het in Engeland verder in 
Radiologie en Onkologie studeer. Daarna het hy die roepsein ZS5BM ontvang. 
Andrew was al die jare baie aktief soos bewys deur sy veelvuldige @SL-kaarte. 
Nadat hy 81 jaar geword het, het hy na `n kompleks verhuis waar hy sy anten- 
nas met vindingrykheid versteek het en tot aan die einde aktief was. Hy sal 
erg gemis word. Vertroosting aan sy familie en vriende. (POUSE). In die nuus 
vandag: 


SUID-AFRIKAANSE RAE-HANDBOEK BESKIKBAAR SPITSE OP DIE 
LUG (SOTA) AMSAT NA PRESIDENT VRA VIR VRYWILLIGERS OM 
AAN PROJEK EAGLE TE WERK 


Bly ingeskakel vir meer besonderhede hieroor en ander nuusitems. 


Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens maak staat op nuusinsette van klubs en individue aan- 
gaande amateurradioaktiwiteite. Plaas asb. U berigte op die webwerf van die 
SARL by www.sarl.org.za/newsinbox.asp nie later nie as die Donderdag, wat 
die bulletin voorafgaan. Indien moontlik doen dit asb. In Afrikaans sowel 
as Engels. SUID-AFRIKAANSE RAE-HANDBOEK BESKIKBAAR Andrew 
Roos, ZS1AN, het 'n handboek vir die Radioamateureksamen geskryf wat baie 
maklik is om te gebruik. Hierdie 220-plus bladsy handboek bevat alles wat jy 
nodig sal hê om te begin in Amateurradio en om te studeer en die eksamen 
te slaag. Die handboek, wat 952 kb groot is, kan van die SARL se webw- 
erf www.sarl.org.za/public/licences/rae.asp#'Tutorial afgelaai word. Dit is in 
PDF-formaat. Gedrukke eksemplare sal eersdaags by die SARL se boekwinkel 
beskikbaar wees. SPITSE OP DIE LUG (SOTA) Spitse op die Lug of die 


Engelse 'Summits on the Air' (SOTA) is `n internasionale program wat radioa- 
mateurs aanmoedig om hul stokperdjie uit te brei na kwalifiserende bergspitse. 
Aktiveerders is die mense wat vanaf die kruin uitsaai en die jagters of “chasers” 
is die mense wat in die gerief van sy hok kontak maak met die aktiveerders. 
Selfs die luisteraars kan ook deelneem deur die @OSO's te log. Vir elkeen van die 
3 groepe is daar sekere riglyne en ook toekennings. Hierdie inligting kan verkry 
word op internet by www.sota.org.uk en die Suid-Afrikaanse spesifieke inligting 
by www.gsl.net /sotasa. In die RSA is daar meer as 300 kwalifiserende spitse. 


In hierdie week se bulletin kyk ons opsommend na die rol van die aktiveerder, 
die persoon wat `n stasie op die berg gaan oprig. Nadat jy `n kwalifiserende 
kruin gekies het en die nodige toestemming van die grondeienaar verkry het, 
bestyg jy die berg via geoorloofde roetes. Die finale toegang mag nie per vo- 
ertuig wees nie en die stasie mag ook nie uit `n voertuig bedryf word nie. Die 
stasie moet binne 25 m vertikale afstand van die kruin wees en alle toerusting 
moet tot by die kruin gedra word. Draagbare kragbronne soos batterye en son- 
panele mag gebruik word maar nie fossielbrandstofkragopwekkers nie. Onthou 
jy deel die berg met ander voetslaners. 'Ten minste 4 kontakte moet gemaak 
word voordat jy die aktiveerderpunte kan inpalm. `n Kontak word geag as die 
uitruil van roepseine, seinrapporte en die SOTA-verwysingsnommer. Kontakte 
via herhalers tel nie en kontakte met andere op dieselfde berg is ooknie toelaat- 
baar nie Aktiveerderpunte kan net ge-eis word deur die houer van die roepsein 
wat gebruik is. Die logstate moet ingestuur word na www.sota.org.uk. Jy kan 
net een keer per kalenderjaar punte eis vir dieselfde bergspits. 


Kontak ook ZS1AN, ZS1IKG, 4S1PT, ZS4BS, ZSSIAN, ZSGACT of ZS6DX vir 
verdere inligting. 


Sid, ZS6GAYG, Thomas, ZS6TMO, Lucas, ZS6GACT en Detlev ZS6BAB, almal 
lede van die Secunda Amateurradioklub, be-oog om Platberg, FS-004, naby 
Harrismith op 5 Februarie te aktiveer. Hulle gaan probeer om so vanaf 9:30 op 
7,065 MHZ en 14,160 MHZ te roep. 


AMSAT NA PRESIDENT VRA VIR VRYWILLIGERS OM AAN PROJEK 
EAGLE TE WERK 


Tydens verlede Sondag se Integnet, het AMSAT NA se President Rick Hambley 
gevra vir vrywilligers om aan Projek Eagle te werk, die volgende groot ama- 
teursatelliet wat in die VSA gebou word. Hy sê dat `n hoof tegniesebeampte 
en 'n ingenieur benodig word vir die strukturele en termiese ontwerpe. Hy het 
gesê dat met moderne kommunikasie soos die Internet en telekonferensie is af- 
stande nie meer `n probleem nie. As vrywilligers oor die VSA kan werk, kan 
hulle netsowel in enige plek in die wêreld wees. Hy het twee groot probleme 
met amateursatellietprojekte genoem. Die grootste een is befondsing. Hy het 
amateurs wêreldwyd gevra vir skenkings, die winkel op die AMSAT webwerf, 
www.amsat.org het `n plek waar amateurs hulle bydraes kan maak. Die ander 
probleem is om die behoeftes van die gebruiker en die behoefte van die ontwer- 
per en bouer bymekaar uit te bring. Satellietingenieurs soek nuwe uitdagings 


terwyl die gebruiker meer van dieselfde wil hê, `n satelliet wat jou toelaat om 
wêreldwyd te gesels. Hy vra gebruikers om die spesifikasies van Projek Eagle te 
bestudeer en kommentaar te lewer. 


Een van die lesings tydens AMSATCGON 2005 sal Projek Eagle bespreek en 
deelnemers sal hulle insette kan lewer. 


Die volgende Integnet sal meer oor die werkingsaspekte handel wanneer daar 
oor die gebruik van Elektroniese @SL-kaarte gesels word. Dit sal Sondag 27 
Februarie 2005 op die lug wees. MARITIEME NET Amateurs wat belangstel 
in die seiljag- en skeepsaktiwiteite rondom Suid-Afrika kan luister na die Suid- 
Afrikaanse Maritieme Net op die volgende frekwensies: Die Suid-Afrikaanse 
Maritieme Net is aktief 7-dae per week en voorsien weerberigte van om die kus 
en behou kontak met skepe langs die kus van Suid-Afrika tot in die Mosam- 
biekkannaal. Daar is twee gereëlde skeduletye: 


06:30 UTC: Begin op 14 316 kHz vir 5 - 10 minute, en dan na 7 045 kHz. 11:30 
UTC: Begin op 14 316 kHz vir ongeveer 30 minute en dan na 7 045 kHz. 


Vir die amateurs wat na die VSA se Maritieme Mobiele Diensnet wil luister, 
besoek www.mmsn.org en klik op die “Listen Live” skakel. Geinstalleerde sagte- 
ware soos Media Player, sal toelaat dat jy kan luister na audio vanaf die HF-net 
wat hier na die Internet gevoer word. 


Hierdie konsep kan ook in Suid-Afrika goed gebruik word vir HF- en BHE- 
nette en amateurs wêreldwyd kan via hulle rekenaar saam luister. EGHOLINK 
Echolink sagteware kan GRATIS by www.echolink.org afgelaai word en dan 
kan daar deur --/- 2 700 Amateur BHF- en HF-herhalers wêreldwyd gesels 
word. Gebruik `n rekenaarmikrofoon of -kopstuk na die rekenaar se klankkaart 
om kontak te maak met amateurs oral oor die wêreld waneer die HF-bande stil 
is. As jy e-pos vanaf jou rekenaar kan stuur, kan jy Echolink gebruik. 


Of, vind `n Echolinknode (herhaler of skakel) in jou area en koppel deur middel 
van jou BHF-radio. Deur middel van die DTME-sleutels, tik die nodenommer 
van die DX-node in en gesels met amateurs BHF na BHF via die Internet aan 
die anderkant van die wêreld. Daar moet nog meer goedkoop Echolink-nodes 
in Suid-Afrika opgestel word. Net `n klankkaart-koppelstuk tussen die rekenaar 
en die BHF-stel. KLUBNUUS 


OOS-RAND VLOOIMARK 


Die Oos-Rand Radioklub bied 'n vlooimark op 5 Februarie 2005 vanaf 09:00 hul 
klubhuis in Springs aan. 


Tafels is R20-00 en besprekings kan gedoen word by Johanna Harris by tel. 
O11-814-2121. Die vlooimark is ook die geleentheid waar die BHF/UHF liniëre 
versterker weggegee sal word. Kaartjies is nog beskikbaar. 


VOORTPLANTINGSVERSLAG 
Hierdie voortplantingsverslag kom vanaf die ARRL se Nuusbrief. Op Vrydag 


21 Januarie is die aarde deur 'n groot energieveld gepeper afkomstig van 'n 
X7-klas sonvlam van die vorige dag. Die A-indeks het gestyg na 61 en die 
mid-breedteligging A-indeks was 30. `n Kwaai geomagnetiese storm het die vol- 
gende paar dae gewoed, maar het stiller geword vanaf Maandag na Donderdag. 
Op Woensdag 26 Januarie, het die mid-breedteligging A-indeks na zero gesak 
omdat die K-indeks waarop dit gebaseer is op azero gedurende die agt raport- 
tydperke was. Hierdie is ongelooflik stil - baie goed vir HF-voortplanting, mits 
die sonvlekke daar is om dit te ondersteun. 


Ons hoop vir soortgelyk stil toestande die naweek vir die CO WW 160 meter GG- 
kompetisie, maar die voorspelling lyk nie goed nie. Die voorspelde A-indekse 
vir Vrydag to Maandag, 28 tot 31 Januarie, is 15, 30, 20 en 20. Dit is nie 
weens enige sonvlamaktiwiteit nie, maar omdat die aarde in 'n sonwindstroom 


sal inbeweeg en die mees aktiewe toestande op 29 Januarie sal wees. Toestande 
sal teen 3 Februarie weer na, stil terugkeer. DAGBOEK VAN GEBEURE 


31 Januarie - Sluitingsdatum vir Tinus Lange 7066 Toekennings; 05 Februarie - 
Oos Rand Radioklub se Vlooimark; 10 Februarie - Lesingsvoorstelle vir AMSAT- 
GON?2005 in te dien; 12 Februarie - RTA-lesing by NARS om 10:00; 12 en 138 
Februarie - SARL HF Velddag; 31 Maart - Finale lesings vir AMSATCON?2005 
in te dien; sluitingsdatum vir stadium 1 van die 2005 Konstruksiekompetisie; 
08 April - SARL Toekenningsdinee; 09 April - AJV van die SARL; 14 Mei - 
AMSATGON?2005; 31 Mei - sluitingsdatum vir stadium 2 van die 2005 Kon- 
struksiekompetisie; 


Die SARL nooi u om Sondae om 10:00 na Amateur Radio Mirror International 
op 17 700, 9 750 en 7 082 kHz en verskeie 2 m herhalers in u omgewing te luister. 
'n Heruitsending kan Maandagaande om 21:00 SAT op 3 215 kHz gehoor word. 
ARMI word deur Telkom en Sentech geborg. 


Dit bring ons aan die einde van hierdie bulletin. Dit is saamgestel deur Den- 
nis, SABS, en gelees deur ...... VANUIÉ ........... AS 'n diens aan radioamateurs, 
kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens aan almal. 


/EX 


